Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi työvoimakustannusindeksistä /* SEK/2002/1080 lopull. - COD 2001/0166 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi työvoimakustannusindeksistä 2001/0166 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi työvoimakustannusindeksistä 1. Taustaa Ehdotus toimitettu Euroopan parlamentille ja neuvostolle (KOM(2001) 418 lopullinen - 2001/0166 (COD)) : 23. heinäkuuta 2001 Euroopan keskuspankin lausunto : 11. lokakuuta 2001 Talous- ja sosiaalikomitean lausunto : 29. marraskuuta 2001 Euroopan parlamentin lausunto (ensimmäinen käsittely) : 28. helmikuuta 2002 Neuvoston yhteinen kanta : 23. syyskuuta 2002 2. Komission ehdotuksen tavoite Vaatimus lyhyen aikavälin työvoimakustannusten trendejä osoittavan indikaattorin tuottamisesta esitettiin talous- ja rahaliiton tilastovaatimuksia koskevassa toimintasuunnitelmassa, jonka Euroopan komissio (Eurostat) laati tiiviissä yhteistyössä Euroopan keskuspankin kanssa. Neuvosto hyväksyi toimintasuunnitelman 29. syyskuuta 2000. 3. Yhteistä kantaa koskevat huomautukset 3.1. Yleistä Euroopan parlamentti hyväksyi komission ehdotuksen ensimmäisessä käsittelyssä tekemättä tarkistuksia. 3.2. Euroopan parlamentin tarkistuksia koskevat päätökset ensimmäisen käsittelyn jälkeen Ei ole. 3.3. Neuvoston lisäämät uudet säännökset ja komission kanta Neljä keskeistä säännöstä on lisätty neuvoston yhteiseen kantaan, ja komissio puoltaa näitä lisäyksiä kaikilta osin. - NACE Rev. 1:n pääluokkien L-O toteutettavuustutkimus Neuvosto on korvannut viiden vuoden siirtymäajan toteutettavuustutkimuksia koskevalla säännöksellä. Se on tulosta hankaluuksista, joita useissa jäsenvaltioissa on näiden talouden sektorien kattamisessa vuosineljänneksittäin. Toteutettavuustutkimusten avulla kyseisille jäsenvaltioille tarjoutuu mahdollisuus tarkastella muissa jäsenvaltioissa jo käytössä olevia menetelmiä. Sen jälkeen komiteamenettelyssä voidaan ehdottaa hyväksyttäväksi kustannustehokas ratkaisu, joka on pantava täytäntöön viimeistään vuonna 2007. - Taloudellisen toiminnan määrittely NACEn pääluokkatasolla Komissio on yhtä mieltä siitä, että tässä vaiheessa NACEn välitasoihin perustuva talouden rakenteen luokittelu on monille jäsenvaltioille täytäntöönpanon kannalta liian yksityiskohtainen, eikä se ole käyttäjien ensisijainen tavoite, varsinkin kun se painottuu suhteettomasti tuotantoteollisuuteen. Yhteisen kannan myötä annetaan mahdollisuus komiteamenettelyä noudattaen myöhemmin muuttaa kiinteä rakenne yksityiskohtaisemmaksi luokitukseksi NACEn kaksinumerotasolla (jossa viitataan kaikkiin toimialoihin). - Yksityiskohtaisuutta koskevan vaatimuksen lieventäminen työvoimakustannuksilta, joissa ei oteta huomioon lisäpalkkioita Kokonaistyövoimakustannuksia, lukuun ottamatta lisäpalkkioita, koskevan indeksin laskemiseksi on toimitettava tiedot lisäpalkkioista vuosineljänneksittäin. Tästä aiheutuu suuria hankaluuksia useille jäsenvaltioille. Yhteisessä kannassa ongelmaa helpotetaan poistamalla tietojen toimialakohtaisen jaottelun vaatimus sekä korostamalla neljännesvuosittaisten estimaattien hyväksyttävyyttä. Komissio hyväksyy tämän lähestymistavan, koska yhteisen kannan myötä on myös mahdollisuus päättää myöhemmin yksityiskohtaisemmasta toimialaluokituksesta komiteamenettelyä noudattaen. Vähemmän yksityiskohtaiset tiedot ovat myös käyttäjien hyväksyttävissä, ja toteutettavuustutkimusta koskevan säännöksen myötä jäsenvaltiot saavat apua, mikäli eivät pysty laatimaan tätä indeksiä. - Takautuvia tietoja ja nykyisiä tietoja koskevat erilaiset laatuvaatimukset Komissio hyväksyy myös neuvoston yhteisessä kannassa tekemän muutoksen, jonka mukaan takautuviin tietoihin voidaan soveltaa vähemmän tiukkoja laatuvaatimuksia kuin nykyisiin tietoihin. Tämä on tulosta jäsenvaltioissa esiintyneistä käytännön ongelmista tilanteessa, jossa aiempia vuosia koskevia tietoja ei ole saatavilla luotettavien estimaattien tuottamiseksi takautuvista tiedoista. Nykyisille tiedoille asetettavat laatuvaatimukset ovat tiukempia sen takaamiseksi, että nykyiset tiedot ovat mahdollisimman korkealaatuisia. - Muita muutoksia Neuvosto on lisäksi muotoillut uudelleen tiettyjä kohtia helpommin ymmärrettäviksi sekä muuttanut päivämääriä, jotta ne olisivat johdonmukaisia asetuksen odotetun voimaantulon ajankohdan kanssa. 3.4. Yhteisen kannan (ja komission kannan) hyväksymisessä esiintyneet komiteamenettelyyn liittyvät asiat Neuvosto on korvannut komission ehdottaman hallintomenettelyn sääntelymenettelyllä. Komissio pitää tätä muutosta hyväksyttävänä kaikkien sellaisten täytäntöönpanotoimien kohdalla, joihin sovelletaan komiteamenettelyjä. 4. Päätelmä Yhteinen kanta kattaa kaikki komission ehdottaman asetuksen tavoitteet. Sen avulla vastataan käyttäjien välittömiin ja kiireellisiin tarpeisiin, minkä lisäksi sen sisältämän joustavuuden myötä voidaan myöhemmin täyttää yksityiskohtaisempia vaatimuksia, mikäli kyseisistä kohdista päästään sopimukseen komiteamenettelyssä. Edellä esitetyn johdosta komissio antaa myönteisen lausunnon yksimielisesti hyväksytystä neuvoston yhteisestä kannasta.